El Comercio (Peruo)

El Comercio estas perua taggazeto fondita en 1839. La eldonkvanto en Peruo de tiu gazeto de lundo ĝis dimanĉo estis de 120 000 ekzempleroj en la periodo 2007-2008. Ĝi estas unu el la plej malnovaj hispanlingvaj gazetoj plu eldonataj.

 Historio 
eta|Sidejo de la gazeto en la historia centro de Limo.

El Comercio estis fondita de Manuel Amunátegui kaj Alejandro Villota la 4-an de majo 1839. Ĝia devizo estis tiam : « Ordo, Libereco, kaj scio ». Origine, ĝi estis ĉiutaga vespera gazeto, kiu temis pri komerco, politiko kaj literaturo. En 1875, Amunátegui cedis la kontrolon de la gazeto al José Antonio Miró Quesada. Ekde tiam, la familio de Miró Quesada estras la gazeton.

Laŭ Courrier international, El Comercio « volas esti noviga kaj samtempe konservativa »"El Comercio - Lima", Courrier international.

El Comercio apartenas al la granda konservativa samnoma grupo, kiu posedas 80% de la gazetoj kaj plurajn televidkanalojn de Peruo"Au Pérou, la droite fait bloc pour contrer le « communiste » Castillo", Le Monde, la 24-an de majo 2021. En 2014, la aĉeto de Epensa fare de tiu grupo kreis polemikon pri la kontrolo de la grupo de la peruaj amaskomunikiloj"Polémique au Pérou autour de la mainmise du groupe El Comercio sur les médias", Le Monde, la 16-an de januaro 2014. En 2018, la grupo El Comercio posedis 20 gazetojn, 17 retajn amaskomunikilojn kaj 3 televidkanalojn"Se consolida la concentración en la prensa de Perú: El Comercio completa compra de acciones de ex EPENSA", ovservacom.org, la 13-an de aprilo 2018.

Dum la prezidenta baloto de 2021 en Peruo, ĝi publikigis plurajn artikolojn kritikantajn la maldekstran kandidaton Pedro Castillo.

 Notoj kaj referencoj 
 Tiu artikolo estas traduko de la franclingva artikolo « El Comercio (Pérou) »

 Eksteraj ligiloj 

 elcomercio.pe (oficiala retejo)

Kategorio:Peruaj gazetoj
Kategorio:Aperis en 1839
Kategorio:Hispanlingvaj gazetoj
Kategorio:Limo (Peruo)